Downloaded from YTS.MX
Official YIFY movies site: YTS.MX
ΜΑΡΙΑ. ΜΑΔΡΙΤΗ, ΙΣΠΑΝΙΑ
ΚΧΑΝΤΙΜ. ΓΚΑΝΤΙΟΛ, ΣΕΝΕΓΑΛΗ
ΧΟΥΑΝ. ΧΑΡΟ, ΙΣΠΑΝΙΑ
ΜΙΛΑΓΚΡΟΣ. ΑΡΓΕΝΤΙΝΗ
ΣΕΛΙΑ. ΑΡΑΝΧΟΥΕΖ, ΙΣΠΑΝΙΑ
ΜΕΝΤΧΑ. ΑΛΜΠΑΝΙ, ΗΠΑ
ΛΟΥΣΙΑ. ΠΕΡΟΥ
ΝΤΟΡΑ. ΙΣΠΑΝΙΑ
ΑΛΕΧΑΝΤΡΑ. ΚΟΛΟΜΒΙΑ
ΒΙΚΤΟΡ. ΙΣΠΑΝΙΑ
ΣΥΖΗΤΩΝΤΑΣ ΜΕ ΤΟΝ ΠΑΠΑ ΦΡΑΓΚΙΣΚΟ
ΒΑΤΙΚΑΝΟ
Καλημέρα. Πώς είστε;
-Καλά; -Καλά.
-Καλά, ακόμα ζωντανός. -Ωραία.
Καλημέρα, αγιότατε. Πώς είστε; Καλά;
Πώς είστε σήμερα;
Μπρούνο, θέλεις λίγο καφέ;
Έχω ήδη. Ευχαριστώ.
Αυτά τα μπισκότα είναι πολύ νόστιμα. Πρέπει να δοκιμάσεις ένα.
Ο καφές είναι πολύ καλός εδώ.
ΡΩΜΗ, ΙΤΑΛΙΑ
Το ρολόι μου είναι ακόμα σε ώρα Κολομβίας. Τώρα είναι 6 π.μ. στην πατρίδα.
-Καλημέρα. -Γεια.
Πώς είστε;
-Γεια σας. -Γεια σας.
Πώς είστε όλοι; Τι κάνετε;
Γεια σας.
Ας τα πούμε.
Πρώτη φορά έρχεστε στη Ρώμη;
-Ναι, πρώτη φορά. -Ναι.
-Κι εγώ. Πρώτη φορά. -Όλοι, τότε;
Ήταν η πρώτη φορά που πέταξα.
-Αλήθεια; -Ναι; Πώς σου φάνηκε;
Δεν αγχώθηκα καθόλου. Το απόλαυσα όλο, τα σύννεφα…
Το απόλαυσα πάρα πολύ.
Είστε αγχωμένοι; Πώς νιώθετε;
Είναι ό,τι πιο παράξενο έχω κάνει ποτέ.
Αλλά είμαι έτοιμη, είμαι ενθουσιασμένη. Και έχω ένα εκατομμύριο ερωτήσεις.
Ναι.
Ίσως ο πάπας μπορεί να απαντήσει πολλές από τις ερωτήσεις μας
ώστε να καταλάβουμε γιατί η Εκκλησία κάνει ό,τι κάνει.
Εσείς πιστεύετε;
-Ναι. -Ναι.
-Εγώ όχι.
Ούτε εγώ.
Εγώ είμαι μουσουλμάνος.
Το βρίσκω σημαντικό το γεγονός ότι δεν πιστεύετε στον Θεό,
αλλά μπορείτε να μιλήσετε σ' αυτόν τον άνθρωπο. Είναι υπέροχο.
Μου λείπουν. Είναι 60.
Νομίζω ότι ξέχασες τη φωτογραφία με… Ευχαριστώ.
Θα μιλήσω με τον πάπα Φραγκίσκο.
Δεν είναι μια κουβέντα όπως θα έκανες με τον οποιονδήποτε.
Υπάρχει ένας ολόκληρος συμβολισμός γύρω από αυτόν. Είναι βαρύ φορτίο.
Είναι το αφεντικό όλων. Θέλω να πω, είναι η κορυφή.
-Ναι. -Το μεγάλο αφεντικό.
Το μεγάλο αφεντικό, ακριβώς.
Νιώθω μια μεγάλη ευθύνη.
Οι ερωτήσεις μου μπορούν να βοηθήσουν άλλους ανθρώπους.
Είναι βαρύ φορτίο στους ώμους μου.
Θα υπάρχει πολύ πρωτόκολλο πριν μπει. Θέλω να πω…
Διχάζομαι. Νομίζω ότι μπορεί να είναι πιο οικείο,
γιατί ο πάπας είναι πιο…
-Φιλελεύθερος. -Ναι. Αλλά από την άλλη, τα ράσα…
Βασικά, ο πάπας είναι πιο χαλαρός.
Δεν υπάρχουν πολλές επισημότητες. Όλο αυτό το πρωτόκολλο… Δεν του αρέσει.
Μπρούνο, πρέπει να το πάρουμε αυτό. Είναι για τους στρατιώτες, γυρνώντας.
Ναι, φυσικά.
Ναι, αλλά θα ήθελα άλλο ένα εδώ.
-Έγινε μίζερος. Βοήθησέ με να πάρω ένα. -Ναι.
Δεν έχω αγχωθεί μόνο εγώ. Όλοι είμαστε αγχωμένοι.
-Θα έχουμε χρόνο για σέλφι με τον πάπα; -Ναι, θα έχουμε.
-Στο τέλος. -Ναι.
-Είναι πολύ μακριά; -Περίπου 20 λεπτά.
-Είκοσι λεπτά; -Ναι.
Βρόμικη. Είναι πολύ βρόμικη πόλη.
Αλλά μοναδική. Η Ρώμη είναι μοναδική.
Μπορώ να σας φτιάχνω το κέφι. Θα στέκομαι εκεί και…
Όταν έρθει ο πάπας, πες ότι είσαι ράπερ
-και αυτοσχεδίασε. -Ναι.
Φτάνουμε σε δυο λεπτά, Άγιε Πατέρα.
Ωραία. Έκανες καλή δουλειά.
-Ευχαριστώ. -Άριστα.
-Έρχονται. -Είναι κοντά; Πόσο κοντά;
Κινητοποίησαν όλη την αστυνομία.
Πολυτελές ανελκυστήρας. Μοντέρνος.
Ωχ, όχι.
Γεια σας.
Καλημέρα.
Τι ησυχία.
Πέθανε κανείς;
-Γεια σας. -Πώς είστε;
Καλώς ήρθατε. Σας περιμέναμε.
Ναι.
-Καλώς ήρθατε. Πώς είστε; -Καλά.
Πολύ καλά.
Δεν είστε 50.
Δεν είστε νεκροί. Ήρθα να μιλήσω με εφήβους.
-Πώς είστε; -Γεια σας.
-Πώς είστε; -Μπορώ να σας φιλήσω;
Ναι.
Πρέπει να χρεώσω περισσότερο για δύο φιλιά.
Εμείς κάνουμε χειραψία.
Έτσι χαιρετάμε στην πατρίδα μου, στη Σενεγάλη.
-Έτσι; -Έτσι.
-Χαίρετε. -Γεια σας.
-Χαίρετε. -Χαίρω πολύ.
-Πώς είσαι; -Γεια σας.
-Χαίρω πολύ.
-Πώς είστε; Καλά; -Όσο γίνεται.
-Χαίρω πολύ. -Χαίρω πολύ.
Χαίρω πολύ. Πώς είστε;
Γεια σας.
Αυτά τα παιδιά είναι πολύ πειθαρχημένα.
-Είμαστε. -Είμαστε όλοι αγχωμένοι.
Ναι.
Δεν σας πιστεύω. Πρέπει να προετοιμαστώ.
-Αγχωθήκαμε που θα σας συναντούσαμε. -Σας ρούφηξε όλη την ενέργεια.
-Ναι, ακριβώς. -Να πηγαίνω τότε.
Όχι! Απλώς μιλούσαμε.
Ναι.
Να 'μαστε.
Ωραία.
-Τι έχει το γόνατό σας; -Με ενοχλεί.
Αλλά εδώ και τρεις μέρες μπορώ και περπατάω.
Πώς ήταν το ταξίδι σας;
Μια χαρά. Έβλεπα πόσο όμορφη είναι η Ρώμη.
-Ναι, είναι όμορφη. -Λοιπόν, ήρθατε να μιλήσετε με τον πάπα.
Ναι.
Δεν είναι βαρετό να μιλάς με έναν ιερέα;
-Όχι. -Όχι.
Βασικά, είναι πολύ ενδιαφέρον.
Εντάξει, ας ξεκινήσουμε.
-Πώς; Ποιος θα ξεκινήσει; -Ποιος έχει περισσότερο θράσος;
Θα ξεκινήσω εγώ.
Ήθελα να σας ρωτήσω κάτι προσωπικό. Είστε στη μισθοδοσία;
Ποια μισθοδοσία;
Αν παίρνετε μισθό. Συνήθως στις εταιρίες πληρώνουν.
-Για ποιο πράγμα; -Σαν μισθό.
Όχι, δεν πληρώνομαι. Όταν χρειάζομαι χρήματα για κάτι, τα δανείζομαι.
Δεν παίρνω μισθό. Αλλά δεν ανησυχώ για αυτό, γιατί τρώω δωρεάν.
Τα έχετε όλα δωρεάν;
Ναι, εκεί που μένω. Όταν έχω μεγαλύτερα έξοδα,
προσπαθώ να μην επιβαρύνω την Αγία Έδρα και ζητάω από αλλού βοήθεια.
Αλλά, σε γενικές γραμμές, ο τρόπος ζωής μου είναι πολύ ταπεινός.
Είναι αυτός ενός μέσου, χαμηλού εργάτη.
Όταν μαθαίνω πως κάποια κοινωνική οργάνωση χρειάζεται βοήθεια…
Για παράδειγμα, έμαθα ότι ένα χρειάζονταν ένα σχολείο στην Παπούα Νέα Γουινέα.
Μου είπαν ότι δεν ήταν σίγουροι αν έπρεπε να ζητήσουν χρήματα.
Τους είπα "Φυσικά και πρέπει. Όλοι κλέβουν χρήματα εδώ.
Ξέρω από πού μπορώ να κλέψω και θα σας τα στείλω".
Τι εννοώ με αυτό;
Όταν βλέπω ότι κάποιος χρειάζεται βοήθεια, ζητάω χρήματα από τον υπεύθυνο.
Ήθελα να ρωτήσω αν έχετε κινητό.
-Κινητό τηλέφωνο. -Όχι.
-Κοινωνικά δίκτυα; -Όχι.
-Έχετε Twitter. -Οι γραμματείς το διαχειρίζονται.
Όχι, δεν έχω κινητό.
Μου έδωσαν ένα όταν έγινα επίσκοπος πριν από 30 χρόνια.
Ήταν σαν παπούτσι, ήταν τόσο μεγάλο.
Πίστευα ότι δεν θα το χρησιμοποιούσα, αλλά επέμεναν να κάνω μια κλήση.
Πήρα την αδερφή μου και το έδωσα πίσω.
Είμαι λίγο αναχρονιστικός με αυτό.
Ωστόσο, καταλαβαίνω πως όλοι έχουν κινητό.
Μπορώ ειλικρινά να πω
ότι θέλω να επικοινωνώ συνεχώς με όλους.
Και αυτή η συνάντηση είναι ένας τρόπος επικοινωνίας.
-Σας λείπει η οικογένειά σας; -Φυσικά. Πώς θα γινόταν αλλιώς;
Ναι.
Μερικές φορές, τις Κυριακές σκέφτομαι ότι θα τρώνε μαζί,
θα τρώνε μακαρόνια ή θα κάνουν μπάρμπεκιου. Αλλά τι να κάνεις;
Ναι.
Βασικά, οι πέντε μας ήμασταν πολύ δεμένοι.
Οι τρεις έχουν φύγει, μείναμε δύο.
Με συγχωρείτε. Μπορώ να σας μιλάω στον ενικό;
-Φυσικά. -Δεν πειράζει; Εντάξει.
Πιστεύω ότι η Εκκλησία επιδιώκει να βρει το καλό,
να προάγει την εξέλιξη του ατόμου και ούτω καθεξής…
Αλλά, απ' ό,τι βλέπω,
ο κόσμος είναι απογοητευμένος με την Εκκλησία, όχι με τον Θεό.
Είμαι άθεος ή αγνωστικιστής, αλλά σέβομαι απόλυτα όσους πιστεύουν.
Η οικογένειά μου πιστεύει. Δηλαδή, πίστευε.
Εκεί που μένω, ο κόσμος δεν πάει πια εκκλησία.
Νομίζω ότι είναι αναχρονιστικό, ξεπερασμένο.
Ήθελα να σε ρωτήσω τι άποψη έχεις.
Από την οπτική σου, πώς βλέπεις το θέμα;
Ναι, είναι αλήθεια ότι, κυρίως στις μεγάλες πόλεις,
υπάρχει μια εγκατάλειψη ή αποστασιοποίηση.
Και αυτό με κάποιον τρόπο θέτει σε κίνδυνο την αξιοπιστία ενώπιον του κόσμου.
Είσαι αξιόπιστος όταν συμμετέχεις με τη μαρτυρία σου.
Για παράδειγμα, δολοφόνησαν μια μοναχή πριν από λίγες μέρες στην Αϊτή.
Ήταν στην Αϊτή 20 χρόνια.
Οργάνωνε και φρόντιζε παιδιά που έμεναν στον δρόμο.
Όλοι πίστευαν ότι η μοναχή ήταν αξιόπιστη,
γιατί έβαζε τον εαυτό της σε κίνδυνο με αυτό που έκανε.
Όταν δεν υπάρχει μαρτυρία, η Εκκλησία σκουριάζει.
Σκουριάζει γιατί γίνεται μια λέσχη καλών ανθρώπων
που κάνουν τα θρησκευτικά τους καθήκοντα, αλλά δεν έχουν κουράγιο να βγουν έξω.
Νομίζω πως αυτό είναι το κλειδί. Όταν βλέπεις τα πράγματα από το κέντρο,
σηκώνεις τοίχους χωρίς να το καταλάβεις. Έναν, δύο, τρεις.
Σε απομακρύνουν από την πραγματικότητα και τη χάνεις.
Για να τη δείτε, πηγαίνετε στην περιφέρεια.
Πηγαίνετε στην περιφέρεια για να δείτε τι είναι η κοινωνική αδικία.
Όταν λέω "περιφέρεια",
δεν εννοώ απλώς τη φτώχεια. Εννοώ τις πολιτιστικές ή υπαρξιακές περιφέρειες.
Γιατί λες να συμβαίνει αυτό;
Γιατί πιστεύεις ότι κάποιοι ανεβαίνουν ιεραρχικά;
Είναι ανθρώπινο φαινόμενο. Σε όλους…
Σε όλους αρέσει να είμαστε άνετα.
Έτσι, όταν ένας ιερέας ξεχνάει ότι είναι ο ηγέτης ενός ποιμνίου
και γίνεται κληρικός της πολιτείας…
Θα ήθελα να το τονίσω αυτό.
-Απλώς το μοιράζομαι, δεν δίνω συμβουλές. -Ναι, φυσικά.
Όλοι μας μπορούμε να αλλάξουμε μια δομή αν αυτό θέλουμε.
Οι μεγάλες επαναστάσεις της ιστορίας άλλαξαν τις δομές.
Πώς μπορώ να βοηθήσω; Με οτιδήποτε.
-Τι είναι καλύτερο να κάνω εγώ; -Μάλλον τα τούβλα.
-Κχαντίμ, τι κάνεις; -Το κάνω πιο χοντρό.
Λοιπόν, θέλω να περάσω όλες τις φωτογραφίες σε αυτό το κορδόνι.
Έχεις καμία φωτογραφία από το ταξίδι σου στην Ινδία;
Έχω πολλές. Θα σου τις δείξω.
Έφερα όλα τα πράγματα της αποφοίτησης στην Ινδία.
Με έβαλαν να ντυθώ καλά και φωτογραφήθηκα με τους παππούδες.
Ήταν πολύ ξεχωριστό. Αλλά είναι και πολύ σημαντικό για αυτούς,
γιατί είναι πολύ σημαντικό να λαμβάνει εκπαίδευση μια γυναίκα.
Οι γονείς μου είναι μετανάστες, όπως οι δικοί σας.
Είμαι από τη Βοστόνη, αλλά οι γονείς μου είναι από την Ινδία.
Διέσχισαν τον μισό κόσμο
για να έχω τις ευκαιρίες που είχα.
Να πάω στο πανεπιστήμιο, να έχω την ευκαιρία να μπω στην ιατρική,
να έχω δικαιώματα ως γυναίκα…
Τα είχα όλα αυτά επειδή οι γονείς μου μετανάστευσαν.
Καθώς είμαι παιδί μεταναστών, βίωσα τον ρατσισμό.
Και θα ήθελα να ξέρω αν τον έχετε βιώσει και εσείς.
Δεν μπορώ να πω ότι έχω. Δεν βίωσα ρατσισμό. Το αντίθετο.
Στην Αργεντινή, οι μετανάστες είναι ευπρόσδεκτοι, τους χρειάζονται.
Ο πληθυσμός της Αργεντινής είναι περίπου 46 εκατομμύρια τώρα.
Εκ των οποίων οι αυτόχθονες δεν είναι πάνω από 600.000.
Οπότε, η μεγάλη πλειονότητα του πληθυσμού είναι μετανάστες. Είναι εκπληκτικό.
Μια πολιτιστική ανάμειξη που μας έκανε καλό. Ήθελες να μιλήσεις;
Κατάγομαι από τη Σενεγάλη. Είμαι από εκεί.
Ο αδερφός μου πήγε στην Ισπανία με μεταναστευτική βάρκα στα 14 του.
Ένα 14χρονο αγόρι πέρασε οχτώ μέρες
διασχίζοντας τη θάλασσα με μια μεταναστευτική βάρκα
χωρίς να ξέρει τι να περιμένει εκεί.
Ήλπιζε να φτάσει εκεί και να έχει μια καλή ζωή.
Αλλά ουσιαστικά το πραγματικό ταξίδι ξεκινά όταν φτάνεις.
Τότε ξεκινάνε στ' αλήθεια τα προβλήματα.
Όταν νιώθεις διαφορετικός, όταν σε σταματάει η αστυνομία στον δρόμο,
όταν κοιμάσαι στον δρόμο,
όταν νιώθεις χαμένος, γιατί λένε ότι είσαι διαφορετικός.
Το βρίσκω πολύ λυπηρό που το διαβατήριο καθορίζει το μέλλον σου.
Το μεταναστευτικό πρόβλημα θα πρέπει να αντιμετωπιστεί σοβαρά.
Οι μετανάστες πρέπει να είναι ευπρόσδεκτοι, να συνυπάρχουν,
να προάγονται και να ενσωματώνονται.
Αυτοί οι άντρες και αυτές οι γυναίκες γίνονται αντικείμενο εκμετάλλευσης
και έπειτα επιβιβάζονται σε μια μεταναστευτική βάρκα
χωρίς εγγυήσεις ότι θα τα καταφέρουν. Τους εκμεταλλεύονται, τους βασανίζουν,
παίρνουν όλα τους τα χρήματα,
και μετά τους λένε ότι θα ταξιδέψουν ένα συγκεκριμένο βράδυ.
Στην παραλία βλέπουν τη βάρκα.
Αν δεν μπουν, τους πυροβολούν επί τόπου.
Αυτό συμβαίνει τώρα που μιλάμε στα περίχωρα της Ευρώπης.
Κάποιες αρχές είναι συνένοχοι και οι μετανάστες στέλνονται πίσω.
Υπάρχουν χώρες στην Ευρώπη, τις οποίες δεν θα αναφέρω
για να μην προκαλέσω πρόβλημα.
Έχουν μικρές πόλεις και χωριά που είναι σχεδόν άδεια.
Πόλεις με μόλις 20 ηλικιωμένους που μένουν εκεί. Ακαλλιέργητα χωράφια…
Αυτές οι χώρες περνάνε έναν δημογραφικό χειμώνα.
Χώρες με μέσο όρο ηλικίας τα 46 δεν καλωσορίζουν τους μετανάστες.
Έτσι, γερνούν.
Δεν το βρίσκετε εγωκεντρικό αυτό;
"Τους καλωσορίζω όταν θέλω, όταν τους χρειάζομαι".
Αυτό είναι εκμετάλλευση. Πίσω από αυτό, βρίσκεται η σκέψη της εκμετάλλευσης.
"Σε χρησιμοποιώ. Δεν σε καλωσορίζω ως αδελφό". Σωστά;
Αυτές είναι σκέψεις εκμεταλλευτών. Από πίσω κρύβεται η σκιά της σκλαβιάς.
Ο μετανάστης θεωρείται σκλάβος.
Πίσω από μια ανώριμη μεταναστευτική πολιτική βρίσκεται η αποικιοκρατία.
Είναι η πολιτική της μη ενσωμάτωσης. Υπάρχει κάποια ανοχή.
Αλλά όσο οι χώρες δεν πετυχαίνουν την ενσωμάτωση,
το ζήτημα της μετανάστευσης δεν θα λυθεί σωστά.
Επίσης, πιστεύω ότι στις ΗΠΑ και λίγο πολύ παντού,
το ζήτημα της μετανάστευσης και ο ρατσισμός πάνε μαζί.
Γιατί οι περισσότεροι λευκοί μετανάστες στις ΗΠΑ
έχουν πολλά δικαιώματα, ζουν καλά.
Αλλά οι περισσότεροι μη λευκοί μετανάστες
δεν έχουν τα ίδια δικαιώματα.
Το λέω με πολύ σεβασμό.
Είναι σαν να υπάρχουν μετανάστες πρώτης και δεύτερης τάξης.
Αν έρχεσαι από την Ουκρανία, από τη μεγάλη τραγωδία,
είσαι πιο ευπρόσδεκτος, στοργικά ευπρόσδεκτος, γεγονός που δεν πειράζει.
Ωστόσο, αν προέρχεσαι από την Αφρική,
σε απορρίπτουν ή προσπαθούν να βρουν τρόπο να σε στείλουν πίσω.
Το μεταναστευτικό ζήτημα δεν έχει λυθεί και αυτό είναι σοβαρό.
Αναφέρατε το ζήτημα του αποικισμού.
Η Εκκλησία είναι ένας θεσμός με κεντρικό ρόλο στον αποικισμό.
Στη Λατινική Αμερική, τουλάχιστον. Μιλήσαμε για τον ρατσισμό
και η Εκκλησία απεικονίζει τον Ιησού και τη Μαρία ως λευκούς,
κάτι που προφανώς δεν ήταν. Δεν είναι αντιφατικό αυτό;
Αυτό που εγώ θεωρώ αντιφατικό είναι να μη δέχεσαι την ιστορία σου.
Η Εκκλησία έχει περάσει τα στάδια που ανέφερες.
Αλλά ο κάθε ένας από εμάς ανήκει σε μια κοινωνία που έχει παρελθόν.
Και είναι δύσκολο να αποδέχεσαι το παρελθόν σου.
Είναι ντροπιαστικό να αποδέχεσαι το παρελθόν σου.
Η συνοχή είναι πολύ δύσκολη για τους χριστιανούς. Και στο Βατικανό.
Ακόμα κι εδώ. Βλέπω πνευματική κοσμικότητα πού και πού στο Βατικανό.
Ζήτησα από τον Κύριο να την εξαλείψει, αλλά υπάρχουν παντού διαρροές.
Παντού.
Ο ανασχηματισμός της Εκκλησίας πρέπει να γίνει από έξω
και η Εκκλησία πρέπει πάντα να αλλάζει. Οι ανάγκες αλλάζουν με τους πολιτισμούς.
Πάρτε τη σκλαβιά, για παράδειγμα. Η Εκκλησία δεν είπε τίποτα για αυτό,
γιατί έτσι ήταν οι πολιτισμοί τότε.
Κανείς δεν μιλάει σήμερα για τη σκλαβιά όπως μιλούσαν τότε.
Αλλά η Εκκλησία δεν έχει άγνοια. Με το "Εκκλησία", εννοώ τους χριστιανούς.
Ξέρουν ότι υπάρχει σκλαβιά όπως και τότε, μόνο που είναι διαφορετική.
Πάρτε για παράδειγμα μια γυναίκα που περιμένει να πάρει μια δουλειά.
Λένε "Ναι, κυρία μου. Αυτή σας ταιριάζει.
Είναι 11 ώρες για 600 ευρώ τον μήνα".
"Μα δεν μπορώ να ζήσω μ' αυτά".
"Αυτό είναι δικό σας πρόβλημα. Δείτε την ουρά".
Αυτή είναι η σύγχρονη σκλαβιά, η σκλαβιά της αγοράς.
Ή πάρτε μια γυναίκα που πρέπει να προσέχει να μη μείνει έγκυος
γιατί θα την έδιωχναν από τη δουλειά της αμέσως μόλις το μάθαιναν.
Αυτό είναι άλλο είδος σκλαβιάς. Σου παίρνουν το δικαίωμα της μητρότητας.
Σήμερα υπάρχουν μοντέρνα είδη σκλαβιάς που οι άνθρωποι της εκκλησίας,
οι χριστιανοί, πρέπει να καταδικάζουμε.
Είμαι από το Εκουαδόρ. Εκεί γεννήθηκα.
Όταν ήμουν τριών, μετακομίσαμε στη Σεβίλη της Ισπανίας.
Αναγκάστηκα να ζήσω όλο αυτό με τον εκφοβισμό και τον ρατσισμό.
Με συγχωρείτε.
-Είναι πολύ ευαίσθητο θέμα για εμένα. -Είναι, ναι. Μίλα ελεύθερα.
Σας ευχαριστώ.
Οπότε… αντιμετωπίζοντας όλα αυτά,
έφτασα να πάθω κατάθλιψη.
Επίσης, με έκανε να έχω φριχτή σχέση με το σώμα μου
η οποία κατέληξε σε βουλιμία.
Έκανα μέχρι και αυτοκτονικές σκέψεις.
Η πίστη μου κατέρρευσε.
Τώρα ψάχνω την ευτυχία και προσπαθώ να σβήσω το παρελθόν μου.
Η Ευαγγελική Εκκλησία με βοήθησε πολύ,
αλλά πηγαίνω και σε ψυχολόγο.
Θα ήθελα να ρωτήσω αν είστε ευτυχισμένος και αν έχετε νιώσει ποτέ μόνος.
Νομίζω πως όλοι μας έχουμε νιώσει μόνοι κάποια στιγμή. Σίγουρα έχω νιώσει.
Τότε σου έρχονται οι πιο αλλόκοτες ιδέες για να σταματήσεις να νιώθεις έτσι.
Η μοναξιά είναι σαν τον χειμώνα στη ζωή.
Όταν ο καιρός είναι συννεφιασμένος, τρόπος του λέγειν,
δεν αλλάζεις πορεία. Ποτέ. "Ω, κάνω λάθος. Δεν είμαι καλά".
Σταματάς, περιμένεις να περάσει ο χειμώνας
και μετά σκέφτεσαι αν πρέπει να αλλάξεις.
Ο διάλογος βοηθάει πολύ.
Το να έχεις ανθρώπους που σε νοιάζονται. Μερικές φορές είναι οι γονείς σου.
Μερικές φορές ο πάστοράς σου. Μερικές φορές ένας φίλος.
Είναι καλό να έχεις έμπιστους τότε. Αλλά, όσον αφορά τη δική μου εμπειρία,
ακόμα και οι πιο σκοτεινές περίοδοι που πέρασα, εντέλει ήταν για καλό.
Και πέρασα φριχτά πράγματα στη ζωή.
Ωστόσο, όταν η ζωή σού δίνει την ευκαιρία
και ο Θεός σού δίνει τη Χάρη να τις αποδεχτείς,
αυτές οι εμπειρίες φέρουν καλούς καρπούς.
Μάλλον έρχεται καταιγίδα. Κοιτάξτε.
Τι συμβαίνει;
Μερικές φορές έτσι είναι η ζωή. Όλα φαίνονται ήρεμα,
μετά ξεσπάει καταιγίδα και μένεις να αναρωτιέσαι τι σε χτύπησε.
-Πόσο χρονών είσαι; -Ορίστε;
-Πόσο χρονών είσαι; -Είμαι 22.
-Είσαι μικρή. -Είμαι 22.
-Τι σπουδάζεις; -Επαγγελματικό μακιγιάζ.
-Θα σε πάρω να με κάνεις πιο όμορφο. -Όποτε θέλετε.
Νομίζω ότι θέλουν να μιλήσουν κι άλλοι.
Ήθελαν. Είχαν σηκώσει το χέρι.
Είμαι από το Σαντιάγο ντελ Εστέρο, από μια γειτονιά της εργατικής τάξης.
Θεωρώ ότι είμαι καθολική. Συμμετέχω σε δραστηριότητες της εκκλησίας.
Επίσης, είμαι φεμινίστρια.
Είμαι μέλος στην οργάνωση "Οι Καθολικές Έχουν Δικαίωμα να Αποφασίζουν"
Το 2019 όταν έκανα κατήχηση,
γινόταν λόγος για την άμβλωση. Υπήρχε κάτι που δεν κολλούσε.
Γιατί η Εκκλησία έμπαινε εμπόδιο ανάμεσα σε μια γυναίκα και τα δικαιώματά της;
Νομίζω ότι ο Ιησούς θα συνόδευε αυτήν τη γυναίκα.
Δεν θα την έκρινε όπως εκείνοι κατά τη λειτουργία στην εκκλησία.
Ξέρω ανθρώπους που έχουν κάνει αμβλώσεις.
Αντί να διδάσκουν τα Ευαγγέλια,
τους δείχνουν και τους αποκαλούν δολοφόνους και τους φέρονται απαίσια.
Αλλά πηγαίνουν στην Εκκλησία. Θέλουν να ακούσουν τον Λόγο.
Θα ήθελα να σας δώσω κάτι.
Το γεγονός ότι το είχα
και το κουβαλούσα στον σάκο μου ήταν…
Με συγχωρείτε.
Ήταν πολύ σκληρή εμπειρία.
Και τώρα είμαι πολύ περήφανη που το έχω μαζί μου.
Ήθελα να σας το δώσω με αγάπη και σεβασμό.
Σ' ευχαριστώ.
Ευχαριστώ.
Τόνισες την κατανόηση
προς τις γυναίκες που κάνουν άμβλωση.
Σε σχέση μ' αυτό, πάντα λέω στους ιερείς ότι
όταν πηγαίνει σ' εκείνους κάποιος σε τέτοια κατάσταση, με ένοχη συνείδηση…
Γιατί η άμβλωση αφήνει ένα τέτοιο βαθύ σημάδι σε μια γυναίκα…
Τους συμβουλεύω να μην κάνουν ερωτήσεις και να είναι φιλεύσπλαχνοι, όπως ο Ιησούς.
Ο Ιησούς τούς καλοδέχεται όλους.
Όσο αμαρτωλός κι αν είσαι, ακόμα κι αν όλοι σε αφήνουν πίσω,
ο Κύριος δεν θα σε αφήσει ποτέ μόνο.
Αλλά το πρόβλημα της άμβλωσης θα έπρεπε να προσεγγιστεί επιστημονικά
και με κάποια ψυχρότητα.
Κάθε βιβλίο εμβρυολογίας δείχνει ότι έναν μήνα μετά τη σύλληψη,
το DNA έχει ευθυγραμμιστεί και όλα τα όργανα έχουν "σχεδιαστεί".
Επομένως, δεν είναι απλώς ένα σύνολο κυττάρων,
αλλά μια συστηματοποιημένη ανθρώπινη ζωή.
Οπότε, το ερώτημα που πρέπει να τεθεί σχετικά με την ηθικότητα αυτού…
Είναι σωστό να απαλείφουμε μια ζωή για να λύνουμε ένα πρόβλημα;
Θα πήγαινες σε έναν γιατρό.
Είναι σωστό να πληρώνεις έναν εκτελεστή
για να εξαλείψει μια ανθρώπινη ζωή και να λύσεις ένα πρόβλημα;
Υπάρχουν συναισθηματικές καταστάσεις που κάνουν τα πάντα πιο δύσκολα
και καθιστούν σχεδόν αδύνατον από ψυχολογικής απόψεως
να ολοκληρωθεί μια εγκυμοσύνη. Το καταλαβαίνω.
Ναι, αλλά είναι πραγματικότητα. Η άμβλωση υπάρχει.
Δεν νομίζω ότι οι γυναίκες παίρνουν ελαφρά την απόφαση.
"Φυσικά, θα κάνω άμβλωση.
Μια χαρά. Κανένα πρόβλημα". Όχι, το κάνουν συνειδητά.
Συνομιλούν με τον Θεό. Τι κάνουμε με αυτές; Αναφέρομαι στην Εκκλησία
ως θεσμό. Τι κάνουμε; Πρέπει να τις παραγκωνίζουμε και να λέμε
-"Όχι, είστε δολοφόνοι;" -Όχι.
Ή πρέπει να μείνουμε μαζί τους και να τις βοηθήσουμε να αποφασίσουν;
Να μείνουμε μαζί τους, να τις στηρίξουμε;
Ανεξάρτητα απ' την απόφαση που θα πάρουν, αν είναι άμβλωση ή όχι. Σωστά;
Ήθελα να πω ότι ζω την ίδια κατάσταση, αλλά από την άλλη πλευρά.
Τα Σάββατα πηγαίνω σε κλινικές άμβλωσης, κάθομαι στην πόρτα
και μιλάω στα κορίτσια που μπαίνουν μέσα.
Τις ρωτάω τι χρειάζονται ή γιατί πήραν αυτήν την απόφαση.
Πολλές φορές το κάνουν από φόβο
ότι οι γονείς τους θα τις διώξουν από τα σπίτια τους.
"Δεν θα μπορώ να σπουδάσω. Δεν έχω χρήματα. Φοβάμαι.
Έχω πάρα πολλά παιδιά και δεν μπορώ να κάνω κι άλλα".
Αν μπορείς να βρεις μια λύση για το πρόβλημα που τις οδήγησε εκεί,
δεν κάνουν την άμβλωση. Το έχω δει η ίδια πολλές φορές.
Όχι τόσο πολλές όσο θα ήθελα.
Και δεν έχω ακούσει ποτέ καμιά γυναίκα
να έχει μετανιώσει που έδωσε σ' αυτήν τη ζωή μια ευκαιρία.
Για τους χριστιανούς, η ζωή είναι δώρο. Και, για τους άθεους,
αν δεν πιστεύεις στην αιώνια ζωή, πώς του στερείς τη μόνη του ζωή;
Δεν είναι ότι ενθαρρύνω κάθε κορίτσι να πάει σε κλινική άμβλωσης
μόνο και μόνο επειδή φοράω αυτό. Όχι.
Όπως εσύ, συμμετέχω σε δραστηριότητες της εκκλησίας.
Απλώς είμαι με το μέρος αυτής της γυναίκας ό,τι κι αν επιλέξει.
Περιβάλλεσαι από γυναίκες που έχουν κάνει αμβλώσεις.
Δεν βλέπεις τον πόνο που προκαλούν οι αμβλώσεις;
Είμαι ευαγγελική χριστιανή, αλλά μου άρεσε πολύ αυτό που είπε η Μαρία.
Το γεγονός ότι πηγαίνει εκεί και μιλάει, αλλά χωρίς υποχρέωση.
Είναι όπως ο πάστορας… Με συγχωρείτε, όχι ο πάστορας.
Ο πάπας Φραγκίσκος είπε ότι πρέπει να αγκαλιάζουμε τους άλλους.
Και δεν έχει σημασία τι φριχτά πράγματα έχεις κάνει,
ο Κύριος πάντα θα σε υποδεχτεί με ανοιχτές αγκάλες.
Δεν σημαίνει ότι δεν νιώθεις ενοχές. Απλώς επέλεξες την άμβλωση.
Είσαι ελεύθερος να επιλέξεις τι θέλεις να κάνεις. Δεν πειράζει.
Πώς μπορείς να είσαι ελεύθερος αν σε κρίνουν για τις αποφάσεις σου;
Δεν έχω κρίνει ποτέ κανέναν.
Θα πω τη γνώμη μου. Είμαι μαμά και για να είμαι ειλικρινής
αυτό που λέει η Μαρία με σοκάρει. Κάποια στιγμή το σκέφτηκα,
αλλά σε μερικές περιπτώσεις… Όταν επιλέγεις την άμβλωση,
είναι η τελευταία λύση, η τελευταία επιλογή.
Και δεν είναι μόνο ότι πρέπει να ταΐσεις το παιδί και να του δώσεις στέγη.
Κάποιοι δεν είναι έτοιμοι να μεγαλώσουν κάποιον άλλον.
Το περιβάλλον τους, η ζωή τους…
Το αποτέλεσμα είναι πάντα παιδιά που δεν τα θέλουν.
Υπέφερα πολύ κατά την εγκυμοσύνη μου,
γιατί ο πατέρας της κόρης μου με άφησε.
Τότε, και ο πατέρας μου μου γύρισε την πλάτη.
Οπότε, δεν είναι μόνο ότι έχεις κάποιον μέσα στη μήτρα σου. Νιώθεις φριχτά.
Η κοινωνία και οι γύρω σε εγκαταλείπουν. Ό,τι ήξερες ποτέ καταρρέει.
Και πλέον έχεις και μια ευθύνη.
Αυτά που λες δεν θα σταματήσουν, αλλά πολλές πεθαίνουν προσπαθώντας.
Όσον αφορά το φεμινιστικό κύμα,
δεν μπορεί να προσπαθήσει να βρει πόρους ώστε οι μητέρες να συνεχίσουν;
Σίγουρα.
-Κυρίως για όσες το θέλουν. -Ναι.
Αντί να κάνουμε τις αμβλώσεις ασφαλείς, νόμιμες, δωρεάν,
μπορούμε να βοηθήσουμε όσες θέλουν να γίνουν μητέρες.
Πιστεύω ότι η άμβλωση είναι ζήτημα δημόσιας υγείας.
Επηρεάζει πολύ τη ζωή της μητέρας, οπότε…
Δεν θεωρώ ότι είμαι υπέρ των αμβλώσεων, δεν θέλω να υπάρχουν με κάθε κόστος.
Αλλά είμαι υπέρ του να μην τιμωρείται κάτι που συμβαίνει.
Συμβαίνουν εδώ και πολύ καιρό και θα συνεχίσουν να συμβαίνουν.
Και, μολονότι είναι αξιόποινο,
οι γυναίκες που έχουν πρόσβαση θα είναι οι προνομιούχες.
Οι γυναίκες της υψηλής τάξης, οι εύπορες.
Και ποιοι υφίστανται τις χειρότερες συνέπειες;
Οι γυναίκες από τις περιφέρειες.
Οι γυναίκες που θα χρησιμοποιήσουν μια κρεμάστρα ή μια βελόνα,
που θα τα βάλουν στον κόλπο τους για να κάνουν άμβλωση. Και θα πεθάνουν.
Από την άλλη μεριά,
είναι παράξενο που υπάρχει αυτή η συζήτηση έχοντας ως βάση την ενοχή των γυναικών.
Αν υπάρχει κάποιος που αποφασίζει να διακόψει μια εγκυμοσύνη,
θα έπρεπε να συμμετέχει σ' αυτό. Έγινε και σύγκριση με τους εκτελεστές.
Οι γυναίκες συγκρίθηκαν με όσους προσλαμβάνουν εκτελεστές.
-Το βρίσκω λίγο απλοϊκό. -Ναι.
Είναι ενδιαφέρον το πόσο ευαίσθητη είσαι. Και σ' ευχαριστώ γι' αυτό.
Ξέρεις ότι το πρόβλημα δεν είναι μαθηματικό, αλλά ανθρώπινο.
Τα ισχυρότερα επιχειρήματά σου βασίζονται σ' αυτήν την ευαισθησία.
Πρόσεξε, δεν σε πατρονάρω. Δεν μιλάω για αισθηματολογία.
Νιώθεις ένα ανθρώπινο πρόβλημα. Αυτό εννοώ.
Μια γυναίκα που έχει κάνει άμβλωση δεν γίνεται να μείνει μόνη της.
Πήρε αυτήν την απόφαση, έκανε άμβλωση.
Δεν θα έπρεπε ξαφνικά να τη στείλουμε στην κόλαση ή να την απομονώσουμε.
Πρέπει να μείνουμε στο πλάι της. Αλλά ας λέμε τα πράγματα με το όνομά τους.
Άλλο να μένουμε πλάι της κι άλλο να δικαιολογούμε την πράξη.
Θα ήθελα να το εξετάσουμε αυτό
από την οπτική της Εκκλησίας ως θεσμός.
Φυσικά, δεν γενικεύω, αλλά υπάρχει πολύ μεγάλη υποκρισία
σε σχέση με ζητήματα όπως αυτό.
Λένε ότι οι ζωές πρέπει να προστατεύονται, ότι υπάρχει δικαίωμα στη ζωή,
ότι είναι αμαρτία… Αλλά μετά, όταν μιλάμε για άλλα…
Για παράδειγμα, τι γίνεται με την παιδεραστία εντός της Εκκλησίας;
Πολλοί από την Εκκλησία απορρίπτουν τα θύματα
ή παίρνουν το μέρος του δράστη.
Η ζωή έρχεται σε δεύτερη μοίρα. Είμαι ο Χουάν Κουατρεκάσας.
Παρακολούθησα ένα σχολείο Opus Dei στο Μπιλμπάο.
Κατά το σχολικό έτος 2008-2009,
όταν ήμουν ανάμεσα στα 11 και στα 12,
κακοποιήθηκα σεξουαλικά από ένα μέλος numerary.
Και…
-Με συγχωρείτε. -Δεν πειράζει, μην ανησυχείς.
Εκφράσου όπως θέλεις. Κλάψε αν θέλεις.
Μην ανησυχείς.
Τέλος πάντων… Η δικαιοσύνη καταδίκασε αυτόν τον άντρα.
Πρώτα το περιφερειακό δικαστήριο τον καταδίκασε σε έντεκα χρόνια.
Αλλά εξαιτίας κάποιων λόγων στους οποίους δεν θα αναφερθώ,
αλλά τους οποίους θεωρώ αμφισβητήσιμους, η ποινή μειώθηκε στα δυο χρόνια.
Εξαιτίας αυτού, αυτός ο άντρας δεν πήγε φυλακή.
Και δεν…
Του επιτράπηκε να εξακολουθεί να διδάσκει εκεί που ήταν.
Οπότε… Μπορώ να σας δώσω κάτι, ένα γράμμα;
Αυτό το γράμμα…
Είναι η απάντηση στον πατέρα μου.
Γιατί ο πατέρας μου, κάποια στιγμή…
Το 2017 ο πατέρας μου αποφάσισε να γράψει σε εσάς προσωπικά
για να ζητήσει τη βοήθειά σας.
Ίσως δεν θυμάστε το γράμμα. Θα σας το δείξω.
Ναι.
Αυτή είναι η απάντησή σας.
Έλαβες απάντηση από το Εκκλησίασμα για το Δόγμα της Πίστης;
-Ναι. -Το έστειλα εκεί για να βγάλουν απόφαση.
Αφού… Ευχαριστώ.
Αφού λάβαμε το γράμμα, την επόμενη χρονιά
το σχολείο όπου συνέβη αυτό,
το σχολείο Opus Dei έλαβε ένα άλλο γράμμα
από το Εκκλησίασμα για το Δόγμα της Πίστης
το οποίο έλεγε ότι η έρευνα θα έμπαινε στο αρχείο και η φήμη
του δασκάλου θα αποκαθίστατο.
Νομίζω ότι η ερώτησή μου είναι προφανής.
Γιατί πήραν αυτήν την απόφαση;
Και τώρα που υπάρχει η τελική απόφαση
και τα γεγονότα έχουν παρουσιαστεί,
η Εκκλησία ως θεσμός θα αλλάξει τη στάση της
ή θα διορθώσει το μήνυμα που μετέφερε το Εκκλησίασμα
κάποια στιγμή;
Αυτές οι υποθέσεις κακοποίησης ανηλίκων δεν παραγράφονται.
Τουλάχιστον στην Εκκλησία. Αν το κάνουν,
απορρίπτω αυτόματα την παραγραφή.
Δεν θέλω αυτό να παραγραφεί, ποτέ.
Το ζήτημα της κακοποίησης ανηλίκων είναι σοβαρό.
Όχι μόνο στην Εκκλησία, αλλά παντού.
Στην Εκκλησία είναι πιο σκανδαλώδες. Καταστρέφεις
τους ανθρώπους στο μέρος όπου θα έπρεπε να τους προστατεύεις.
Κάποιοι καταστρέφουν. Ο θύτης καταστρέφει ένα παιδί.
Και αν είναι άνθρωπος της εκκλησίας, η υποκρισία και η διπλή ζωή είναι φριχτά.
Σ' ευχαριστώ που τον ανέφερες, γιατί χρειάζεται θάρρος
να το αναφέρεις αυτό. Δεν είναι εύκολο.
Η κοινωνική επιρροή είναι πολύ δυνατή.
Μερικές φορές αυτός που το αναφέρει δέχεται κατηγορίες.
Αυτό συμβαίνει μερικές φορές.
Με πονάει που η ποινή ήταν ελαφριά.
Από τη μια, φαίνεται να δείχνει συνέπεια, αλλά μετά δεν το κάνει.
Αλλά τώρα που υπάρχει τελική απόφαση,
θα ήθελα να επανεξεταστεί η υπόθεση.
Να είσαι σίγουρος γι' αυτό.
Πρέπει να ξέρετε ότι υπάρχουν πολλοί ιερείς και επίσκοποι κάτω από εσάς
που είναι κακοί άνθρωποι.
Και δεν τίθεται θέμα συζήτησης. Είναι κακοί άνθρωποι.
Είναι πιθανό κάποιοι να μην είναι καλοί.
Γι' αυτό η πολιτική μου είναι να ξεκαθαρίζω.
Αν κάποιος κάνει κάτι κακό, πρέπει να γίνει αναφορά.
Έχουμε μηδενική ανοχή. Αυτή είναι η πολιτική της Εκκλησίας.
Όταν υπάρχει μια κακοποίηση στην οικογένεια, συνήθως μένει κρυφή.
Είναι ανάμεσα στο 42 και στο 50 τοις εκατό.
Έχουμε ακόμα τη συνήθεια να κρύβουμε.
Η Εκκλησία πάντα έμπαινε στον πειρασμό να το κάνει αυτό
μέχρι που συνειδητοποίησε ότι δεν έπρεπε να γίνεται.
Δεν μπορώ να εκφράσω πόση συμπόνια νιώθω προς κάποιον που έχει κακοποιηθεί,
αλλά με πονάει βαθιά.
Έχετε μιλήσει ποτέ με κάποιον ιερέα, επίσκοπο ή οτιδήποτε
που έχει κατηγορηθεί ή που ξέρετε ότι κακοποίησε κάποιον;
Ναι.
Τι άποψη έχετε ή τι αντλείτε από αυτό;
Έχω βρει λίγο απ' όλα. Από κάποιον που αρνείται τα πάντα,
ακόμα και τα στοιχεία… Είναι τελείως κλειστοί.
Έχω δει και ανθρώπους που μετάνιωσαν,
που φέρουν τις τύψεις τους για ό,τι έκαναν.
Έχω μιλήσει σε μερικούς, ναι. Ακόμα και για να εκτίσουν μια ποινή.
Δεν νομίζω ότι είναι λύση το γεγονός ότι τώρα λέτε
πως θα ανοίξετε ξανά την υπόθεση.
Δεν είναι δημοκρατικό, δεν είναι δίκαιο.
Έπρεπε να έρθει εδώ για να πείτε ότι το ζήτημα θα λυνόταν.
Κι όσοι δεν μπορούν να έρθουν;
Αυτό δεν ξεκινάει σήμερα. Αυτό το έργο ξεκίνησε πριν από χρόνια.
Ήμασταν σαφείς γι' αυτό, πειθαρχήσαμε τις ιερατικές σχολές,
τιμωρήσαμε τους κακοποιητικούς ιερείς, ακόμα και τους απλούς ανθρώπους.
Δουλεύουμε σκληρά. Είναι μια διαδικασία. Δεν ξεκινάει σήμερα
-επειδή είστε εδώ. -Η κουλτούρα της κακοποίησης παραμένει.
Δυστυχώς, η κουλτούρα της κακοποίησης είναι παντού. Η Εκκλησία προσπαθεί
να εμποδίσει τους ιερείς και τις μοναχές. Σήμερα, πιστεύω ότι είμαστε
παράδειγμα αγώνα κατά της κακοποίησης με το έργο στις επισκοπές, στο Βατικανό.
Παντού υπάρχουν ιερείς στις φυλακές.
Δεν νομίζω ότι γίνονται αρκετά, αν σκεφτούμε πως όσοι επιβίωσαν από αυτό
πρέπει να περιμένουν χρόνια για κάποιου είδους απάντηση.
Αν είμαι ένας ιερέας που έχει κακοποιήσει κάποιον, έχω έναν ολόκληρο θεσμό πίσω μου.
Αλλά αν είμαι κάποιος που κακοποιήθηκε, στέκομαι ενώπιον της δικαιοσύνης μόνος.
Πώς μπορείτε να λέτε ότι γίνονται αρκετά ή έστω και κάτι σημαντικό;
Ενισχύετε κάτι που έχει αποδειχτεί ανώφελο.
Όταν ευαισθητοποιείς τον κόσμο
ότι αυτή είναι η νοοτροπία της ιεραρχίας της Εκκλησίας,
ο άνθρωπος που κακοποιήθηκε δεν είναι πια ολομόναχος.
Γιατί ευαισθητοποιείς τον κόσμο ότι είμαστε μαζί, σε καλούμε.
Όταν ομάδες της εκκλησίας είναι διεφθαρμένες,
όπως αυτές που βασάνισαν αυτό το αγόρι, είναι πιο δύσκολο να νιώσει κανείς
ότι τον στηρίζει η Εκκλησία, επειδή έχει κακοποιηθεί και βασανιστεί.
Αλλά πρέπει να κοιτάμε την Εκκλησία στο καλό της μονοπάτι.
Δεν λέω πως όλα όσα κάνουμε θα λύσουν το πρόβλημα,
γιατί είναι ένα ανθρώπινο ζήτημα, ένα ζήτημα εκφυλισμού.
Είναι ένα σοβαρό κοινωνικό πρόβλημα. Η Εκκλησία πρέπει να βγει και να πει
"Αυτό έχει συμβεί στο σπίτι μου και πήρα αυτήν και αυτήν την απόφαση.
Αυτό είναι το μονοπάτι μας". Μπορεί να μην είναι το καλύτερο,
αλλά ξεκινάμε να ευαισθητοποιούμε τον κόσμο. Αυτό είναι το κλειδί.
-Τώρα; -Όχι.
-Είσαι σίγουρη; -Όχι.
-Τώρα; -Ναι.
Δεν γίνεται.
-Χτένισε τα μαλλιά σου. -Εντάξει.
Αυτά παθαίνω που κάνω μπάνιο το βράδυ.
Ξέρετε τι σημαίνει μη δυαδικός;
Ξέρω.
Ξέρετε; Χαίρομαι.
Σε περίπτωση που κάποιος δεν ξέρει, κάποιος μη δυαδικός είναι
κάποιος που δεν είναι ούτε άντρας ούτε γυναίκα, τουλάχιστον όχι τελείως.
Και όχι πάντα. Κάποιοι αλλάζουν. Είμαι η Σίλια, είμαι μη δυαδική.
Και είμαι χριστιανή.
Μερικές φορές είναι πολύ δύσκολο να είμαι και τα δυο ταυτόχρονα.
Και ήθελα να σας ρωτήσω αν βλέπετε χώρο μέσα στην Εκκλησία
για τους τρανς, τους μη δυαδικούς ή γενικά τους ανθρώπους ΛΟΑΤΚ.
Όλοι είναι παιδιά του Θεού, όλοι.
Ο Θεός δεν απορρίπτει κανέναν, ο Θεός είναι πατέρας.
Και δεν έχω το δικαίωμα να διώξω κανέναν από την Εκκλησία.
Έχω την υποχρέωση πάντα να καλοδέχομαι τους ανθρώπους.
Η Εκκλησία δεν μπορεί να κλείσει τις πόρτες της σε κανέναν. Σε κανέναν.
Τι γνώμη έχετε για τους ανθρώπους της εκκλησίας που προάγουν το μίσος
και χρησιμοποιούν τη Βίβλο για να στηρίξουν τη ρητορική μίσους;
Διαβάζουν το Ευαγγέλιο και λένε "Δεν σε αποκλείω εγώ, αλλά η Βίβλος".
Έχω κουραστεί να λέω πως δεν ήταν αυτό το μήνυμα του Ιησού.
Αυτοί οι άνθρωποι είναι εισβολείς.
Είναι εισβολείς που χρησιμοποιούν την Εκκλησία για τα προσωπικά τους πάθη,
για την προσωπική τους στενότητα.
Είναι μια από τις διαφθορές εντός της Εκκλησίας.
Αυτές οι στενόμυαλες ιδεολογίες…
Βαθιά μέσα τους, αυτοί οι άνθρωποι ζουν σοβαρές αντιφάσεις.
Κρίνουν τους άλλους γιατί δεν μπορούν να εξιλεωθούν για τα δικά τους λάθη.
Σε γενικές γραμμές, όσοι κρίνουν είναι ασυνεπείς.
Υπάρχει κάτι μέσα τους. Νιώθουν να απελευθερώνονται κρίνοντας άλλους,
ενώ θα έπρεπε να κοιτάζουν τις ενοχές τους. Η μέρα που η Εκκλησία
χάνει την καθολικότητα… τους τυφλούς, τους κωφούς, τους καλούς, τους κακούς…
Όλους, σταματάει να είναι Εκκλησία. Όλοι έχουν θέση.
Έχω μια παρόμοια ερώτηση.
Θεωρώ τον εαυτό μου φεμινίστρια στην εκκλησία όπου συμμετέχω.
Πιστεύετε ότι θα ήμουν καλύτερη χριστιανή αν δεν ήμουν φεμινίστρια;
Ο φεμινισμός προέρχεται από ένα επίθετο και εγώ προτιμώ τα ουσιαστικά.
Έχουμε πέσει σε μια κουλτούρα επιθέτων. Κάνουμε τα πάντα σχετικά
μέσα από τα επίθετα και τα συσσωρεύουμε. Τα επίθετα δεν βαφτίζονται,
τα ουσιαστικά βαφτίζονται, οι άνθρωποι. Και εγώ πιστεύω στους ανθρώπους.
Θα μπορούσατε να φανταστείτε μια γυναίκα στη θέση σας;
Παρ' όλο που οι γυναίκες συμμετέχουμε στις εκκλησιαστικές δραστηριότητες,
τι εμποδίζει μια γυναίκα από το να είναι στη θέση σας;
Αν δηλαδή μπορείτε να το φανταστείτε.
Σ' αυτό υπάρχει ένα θεολογικό πρόβλημα.
Υπάρχουν δυο βασικά ρεύματα μέσα στην Εκκλησία. Δυο αρχές.
Ο κλήρος είναι για τους άντρες.
Στη μητρική πλευρά, η οποία είναι πιο σημαντική, είναι οι γυναίκες.
Η προαγωγή των γυναικών συμβαδίζει με το κάλεσμά τους ως γυναίκες,
όχι με έναν ιερατικό σωβινισμό.
Αλλιώς, οι γυναίκες θα μειώνονταν.
Οι γυναίκες έχουν λειτουργία στην Εκκλησία γιατί η ίδια η Εκκλησία είναι γυναίκα.
Στις γλώσσες με γραμματικό γένος είναι συνήθως θηλυκή.
Η Εκκλησία είναι η σύζυγος. Η σύζυγος του Χριστού. Δεν είναι άντρας.
Ο Χριστός είναι ο σύζυγος. Αυτή είναι η πίστη μας.
Οι γυναίκες πρέπει να ανεβαίνουν. Το Βατικανό έχει αντικυβερνήτρια.
-Ναι. -Τα οικονομικά τα διαχειρίζεται γυναίκα.
Δηλαδή, μια γυναίκα δεν μπορεί να γίνει ιερέας;
Όχι, αυτή είναι η ιερατική γραμμή.
Πίσω από την επιθυμία να προαχθείς, δείχνεις… Μη θυμώσεις.
Δεν θα θυμώσω.
Δείχνεις την προσκόλλησή σου στον σωβινισμό,
γιατί σε ενοχλεί που μια γυναίκα δεν μπορεί να γίνει ιερέας. Καταλαβαίνεις;
Ναι, επειδή καταλαμβάνουμε όλες τις άλλες θέσεις.
Κάνουμε κατηχήσεις…
Σε ενοχλεί κάτι που δογματικά δεν θα μπορούσε να γίνει.
Οι γυναίκες θα έχαναν τη μεγαλύτερη περιουσία τους. Την Εκκλησία.
Όχι, δεν θέλω να βγάλω τις γυναίκες από τους ρόλους τους,
αλλά να τις επιτρέψω να αναλάβουν κάθε ρόλο.
Δεν θα υπήρχε πρωτοτυπία. Πρόκειται για ένα σοβαρό δογματικό ζήτημα.
Δεν μειώνει τις γυναίκες. Το αντίθετο, τονίζει
τη θέση τους. Το να είσαι ιερέας δεν είναι καλύτερο απ' το να μην είσαι.
Σέβομαι ότι υπάρχουν κι άλλες ιδέες. Φυσικά. Αλλά δεν είναι η αληθινή ιδέα.
-Δεν είναι η πίστη της Εκκλησίας. -Της Εκκλησίας.
Και δεν είναι μειωτικό, προσέξτε.
Το να είσαι γυναίκα στην Εκκλησία είναι πολύ σημαντικό.
Ξέρετε τι είναι το Tinder; Το Tinder.
Δεν ξέρω, καλή μου.
Ντρέπομαι. Νιώθω ξεπερασμένος.
Είναι μια εφαρμογή στο κινητό για να γνωρίζεις καινούριους ανθρώπους
και ίσως να κάνετε σχέση.
Είναι κυρίως για το σεξ, αλλά μπορεί και να γνωρίσεις κάποιον.
Βασικά, έτσι γνώρισα τη σύντροφό μου. Ανέβασα μερικές φωτογραφίες
και έγραψα πώς ήμουν και τι μου άρεσε. Μετά, εκείνη κι εγώ συνδεθήκαμε
κι έτσι γνωριστήκαμε.
Όχι, δεν…
Το κινητό μου… Όχι έτσι, έτσι παίρνεις τώρα. Ένα κανονικό τηλέφωνο.
Θέλατε ποτέ να κάνετε σχέση;
-Τι να ήθελα; -Σχέση.
Είχα σχέση πριν μπω στην ιερατική σχολή.
Αλήθεια;
Αλλά μετά επέλεξα την αγαμία.
Τι άποψη έχετε για αυτό που είπε για το Tinder;
Δεν ξέρω. Είναι καλό οι άνθρωποι να γνωρίζονται. Είναι φυσιολογικό.
Τι άποψη έχετε για αυτήν την πλευρά των νέων;
Είναι παράξενο. Οι νέοι θέλουν να γνωριστούν κι αυτό είναι καλό.
Ένα από τα πράγματα που θαυμάζω στους νέους ανθρώπους είναι η απουσία
των συνόρων, και το λέω με την καλή έννοια.
Έχουμε τα σύνορα της οικογένειας, της χώρας, ίσως και της θρησκείας.
Αλλά, ως άνθρωποι, προχωράμε. Μια από τις μεγαλύτερες περιουσίες
των νέων είναι αυτό που αποκαλώ το "σύνδρομο του Κολόμβου".
Θέλετε να ανακαλύψετε, να πάτε παρακάτω, να πάρετε ρίσκα.
Κι αυτό σας κάνει καλό, γιατί ταυτόχρονα σας μαθαίνει
ότι τα ιδεολογικά πλαίσια είναι σχετικά,
της κοινωνίας, της πολιτικής ή της εκκλησίας.
-Σειρά μου. -Φυσικά.
Είμαι η Αλεχάντρα. Δημιουργώ υλικό για ενήλικες, σεξουαλικό, πορνογραφικό.
Το κάνω σε σελίδες streaming, οπότε είναι ζωντανό. Έχω τον υπολογιστή
και το ανεβάζω. Έχω μια άλλη σελίδα, που είναι σαν κοινωνικό δίκτυο,
όπου ανεβάζω τα βίντεο, τα πουλάω, όλα μέσα από τα κοινωνικά δίκτυα.
Το γνωρίζατε αυτό;
Πιστεύω ότι είναι καλή όψη της ανάπτυξης των επικοινωνιών.
Τα συστήματα επικοινωνιών θα έπρεπε να σώσουν την ίδια την επικοινωνία,
να μην την αφήσουν να εξαφανιστεί.
Η επικοινωνία μέσα από τα κοινωνικά δίκτυα πρέπει να είναι ένας προς έναν.
Υπάρχει μια σχέση. Κυρίως όταν χρησιμοποιείται για δουλειά,
αλλά και για επικοινωνία. Ωστόσο, θα έπρεπε να γίνεται διάκριση
ανάμεσα στον πλούτο των κοινωνικών μέσων και της ηθικής αυτού που κάνεις,
ανάλογα με το τι είναι η ηθική για εσένα.
Για παράδειγμα, αν πουλάς ναρκωτικά μέσα από αυτά τα κανάλια,
δηλητηριάζεις τους νέους, τους βλάπτεις, προάγεις το έγκλημα.
Αν χρησιμοποιείς τα κανάλια για να δημιουργήσεις εγκληματικές σχέσεις,
είναι ανήθικο. Η ηθική των δικτύων εξαρτάται από το πώς τα χρησιμοποιείς.
Συνήθως έχω συγκεκριμένο αριθμό μελών.
Ζητάνε πολύ συγκεκριμένα πράγματα, όχι πάντα σεξουαλικά.
Μερικές φορές, είναι πολύ σεξουαλικό.
Ίσως εσώρουχα ή πολύ συγκεκριμένα πράγματα, όπως εξατομικευμένα βίντεο,
αλλά θέτω όρια σχετικά με το τι κάνω και τι όχι.
Αν δεν μου αρέσει αυτό που ζητάνε, πολύ απλά δεν το κάνω.
Μ' αρέσει που μπορείς να αποφασίσεις ποια είναι τα όριά σου.
Η πορνογραφία είναι πολύ επιζήμια, γιατί οι άνθρωποι γίνονται αντικείμενα.
Κάποιος σου δίνει διαταγές "Κάνε αυτό, κάνε εκείνο"
σαν να είσαι αντικείμενο.
Δεν είμαι σίγουρη αν αντιλαμβάνεσαι πώς σε βλάπτει αυτό.
Άλλωστε, βλάπτει και τον άνθρωπο που το καταναλώνει.
Μιλάω με σεξουαλικούς όρους. Τους βλάπτει.
Είναι ψυχρή επιστήμη. Κατά τη σεξουαλική επαφή
εκκρίνεις μερικές ορμόνες
που δημιουργούν έναν δεσμό με τον άλλον. Οπότε, αν κάνεις σεξ
με κάποιον που δεν ξέρεις μέσα από μια οθόνη,
δημιουργείς έναν δεσμό με την οθόνη ή με τον εαυτό σου όταν αυνανίζεσαι.
Απομονώνεσαι από τον κόσμο γύρω σου για να εστιάσεις σε μια οθόνη.
Είμαι χριστιανή, πιστεύω ότι το σώμα μου είναι ο ναός του Αγίου Πνεύματος.
Επιτίθεσαι στο σώμα σου.
Πιστεύω ότι η πορνογραφία καταστρέφει τον άνθρωπο.
Αλήθεια το πιστεύω.
Είναι ο μόνος εθισμός που αντιμετωπίζεται όπως ο εθισμός στα ναρκωτικά
ή στο αλκοόλ χωρίς την κατανάλωση καμίας υλικής ουσίας.
Προφανώς, η πορνογραφία σε υποτιμάει.
Δεν σε αφήνει να αναπτυχθείς.
Αυτοί που χρησιμοποιούν την πορνογραφία εξευτελίζονται με ανθρώπινους όρους.
Ανέφερες τα ναρκωτικά ως παράδειγμα. Και τα ναρκωτικά σε εξευτελίζουν.
Και όσοι είναι εθισμένοι στην πορνογραφία αφήνονται
σε μια κατάσταση που δεν τους επιτρέπει να αναπτυχθούν.
Έχω μια ερώτηση. Υπάρχει βία στη δουλειά σου;
Οι ιστοσελίδες έχουν πολύ αυστηρή πολιτική ως προς αυτό.
Για παράδειγμα, κάποιοι θέλουν να βλέπουν αίμα.
Αλλά αυτό δεν επιτρέπεται. Μπλοκάρεσαι αν το κάνεις. Σε αποβάλουν
και σε αναφέρουν και μετά δεν μπορείς να ανοίξεις άλλες σελίδες.
Νιώθεις ασφαλής και άνετα;
Απόλυτα. Όταν ανοίγω την κάμερα, βάφομαι,
βάζω ψεύτικες βλεφαρίδες και όλα αυτά, νιώθω σαν ντίβα.
Αν και πρέπει να πω ότι ο χαρακτήρας με κυρίευσε. Ήμουν πολύ ντροπαλή παλιά.
Δεν μπορούσα να φανταστώ ότι θα ήμουν εδώ να μιλάω σε όλους σας.
Θα είχα τρομοκρατηθεί.
Οπότε, το γεγονός ότι μπορείς να γίνεις ένας χαρακτήρας…
Τα δίκτυά μου είναι δημόσια.
Αυτό μου επέτρεψε να καταλάβω το σώμα και την προσωπικότητά μου.
Και νιώθω πιο σίγουρη για τις πεποιθήσεις μου.
Θεωρείτε και τον αυνανισμό κάτι κακό;
Νομίζω ότι σε κάνει να στραφείς στον εαυτό σου και σε απομονώνει
από τους ανθρώπους γύρω σου. Και από την πραγματική ζωή.
Ναι. Γιατί δεν χρειάζεσαι κάποιον άλλον για να νιώσεις ικανοποίηση.
Νομίζω ότι ο αυνανισμός και η πορνογραφία βλάπτει φρικτά.
Σε κάνουν σιγά σιγά να κατέβεις μια τρύπα από την οποία είναι πολύ δύσκολο να βγεις.
Δεν ξέρετε κάποιον που λέει ότι ο αυνανισμός είναι κάτι καλό,
κάτι ευεργετικό; Είπατε ότι έχετε δει ανθρώπους να υποφέρουν από την πορνογραφία
και τον αυνανισμό… Έχετε δει κάποιο καλό παράδειγμα;
Ένα καλό παράδειγμα;
Απολαμβάνεις την ικανοποίηση και τη σεξουαλικότητα.
Νομίζω ότι οι περισσότεροι έχουν αυνανιστεί στην εφηβεία.
Σ' αυτό το σημείο θα ήθελα να αναφέρω ένα κριτήριο
που θα μας βοηθήσει να μη χαθούμε σε κάποιους λαβυρίνθους.
Το σεξ είναι ένα από τα όμορφα πράγματα που έδωσε ο Θεός στους ανθρώπους.
Το να εκφράζεσαι σεξουαλικά είναι πολύτιμο.
Ό,τι εξευτελίζει μια αυθεντική σεξουαλική έκφραση
σε εξευτελίζει, σε κάνει μεροληπτικό και εξευτελίζει αυτόν τον πλούτο.
Το σεξ έχει δική του δυναμική. Υπάρχει για έναν λόγο. Είναι μια έκφραση αγάπης.
Αυτός είναι ίσως ο πυρήνας της σεξουαλικής δραστηριότητας.
Οπότε, ό,τι σε τραβάει μακριά από αυτό
ή το στρέφει σε άλλη κατεύθυνση, εξευτελίζει τη σεξουαλική δραστηριότητα.
Μερικές φορές, στις εξομολογήσεις κάποιοι λένε "Έκανα κάτι άθλιο".
Σεξουαλικά πράγματα. Αντί να λένε "Δεν χειρίστηκα καλά τη σεξουαλικότητα.
Αντί να αγαπάω τον άλλον αναζήτησα εμένα".
Η κατήχηση για το σεξ βρίσκεται ακόμα σε πολύ πρώιμο στάδιο.
Νομίζω ότι οι χριστιανοί δεν είχαμε πάντα ώριμη κατήχηση για το σεξ.
Είναι ένα από τα όμορφα πράγματα που έκανε ο Θεός.
Σας μιλάω πολύ ξεκάθαρα για αυτό,
γιατί δεν νιώθω ενοχές ή άσχημα για το σώμα μου.
Έχω σύντροφο. Το να κάνω σεξ μαζί του δεν είναι το ίδιο με τον αυνανισμό.
Μ' αυτό αναγνωρίζω το σώμα μου, τι μ' αρέσει.
Αν δεν ξέρω τι μ' αρέσει, πώς μ' αρέσει να με αγγίζουν ή να με κοιτάνε,
πώς θα το εξηγήσω σε κάποιον; Ή πρέπει απλώς να υποθέσω ότι ξέρει;
Για εμένα, αυτή η δουλειά σήμαινε ότι θα έσπαγα μερικούς φραγμούς
και θα μάθαινα ποια είναι η Αλεχάντρα
και θα σταματούσα να νιώθω τύψεις ή φόβο. Και μ' αρέσει αυτό που κάνω.
Λέτε ότι μετατρεπόμαστε σε αντικείμενα. Πάντα γινόταν αυτό,
μόνο που τώρα βγάζω χρήματα από αυτό. Είναι η καλύτερη δουλειά που είχα ποτέ.
Είναι απίστευτα απελευθερωτικό να είσαι σπίτι. Είμαι εκεί ως μαμά.
Από το πρωί μέχρι τη στιγμή που πηγαίνει για ύπνο,
η κόρη μου ξέρει ότι η μαμά είναι εκεί. Βοηθάω πολύ σπίτι.
Δεν είμαι απούσα μητέρα, όπως ήμουν
όταν δούλευα από τις 8 π.μ. ως τις 10 μ.μ. και γινόταν χαμός τον Δεκέμβρη.
Κάποια στιγμή πέρασα έναν μήνα χωρίς να τη δω στιγμή ξύπνια.
Οπότε, αυτή η πόρτα ήταν μια πόρτα ελευθερίας για εμένα.
Και είναι μια από τις καλύτερες δουλειές που είχα ποτέ
γιατί επικοινωνώ με πολλούς και μπορώ να είμαι ο εαυτός μου.
Πάμε για ύπνο.
Καληνύχτα, γλυκιά μου. Είμαι πολύ περήφανη. Τα κατάφερες!
Ναι, τελείωσες.
Η χρονιά επιτέλους τελείωσε. Πώς νιώθεις; Τέλος το πρωινό ξύπνημα.
Ναι, τέλος το πρωινό ξύπνημα, τέλος οι παρουσίες.
-Είσαι έτοιμη για το καινούριο σχολείο; -Ναι.
-Σου άρεσε αυτό που σου έδειξα; -Ναι;
Σ' αγαπώ.
Όνειρα γλυκά, ζουζούνα. Σ' αγαπώ.
Θα κλείσω τα φώτα.
Πήγες στο πάρτι; Πώς ήταν;
Της θείας μου; Ωραίο. Πλάκα είχε.
Πού ήταν;
Ήταν σε ένα κτήμα. Δεν θύμιζε Μαδρίτη.
Ήταν στην εξοχή.
Ο Χοσέ ήταν εκεί;
-Ήταν. -Αλήθεια;
Ήταν στο πάρτι; Με όλους.
Είχε ήδη πάει.
Εις τη βοήθειάν μου πρόσχες. Εις το βοηθήσαι μοι σπεύσον.
Δόξα Πατρί και Υιώ και Αγίω Πνεύματι.
Πάντοτε νυν, και αεί και εις τους αιώνας των αιώνων. Αμήν.
Ας τραγουδήσουμε μαζί με τον Ποιμένα. Ας ευχαριστήσουμε τον Θεό
που είναι το φως και ο οδηγός.
Κύριε, θα ήθελα να προσευχηθώ για τους γονείς μου.
Για τους κατηχούμενους, τους κατηχητές,
για όλη σου την Εκκλησία, Κύριε. Για όλους όσους υποφέρουν
και δεν σε ξέρουν. Για όλους όσους τώρα περνάνε δύσκολα, Κύριε.
Είμαι η Μαρία. Είμαι η μεγαλύτερη από έξι αδέρφια.
Γεννήθηκα σε χριστιανική οικογένεια όπου ο Χριστός ήταν στο επίκεντρο.
Από μικρή, ζούσα την πίστη των γονιών μου. Δεν είχαμε επιλογή.
Ανήκουμε στον Νεοκατηχουμενικό Δρόμο.
Τα Σάββατα, Θεία Ευχαριστία.
"Αν δεν θέλεις να πας, ζεις στο σπίτι μου, οπότε θα πας".
Αλλά είμαι αρκετά μεγάλη για να έχω επιλέξει άλλο μονοπάτι.
Στη ζωή μου, είδα ότι ο Θεός υπάρχει.
Δεν ξέρω αν αυτό είναι καλό ή όχι,
αλλά βλέπω τα πάντα από την οπτική της πίστης.
Έχω δει ότι η Εκκλησία με αγαπάει όταν εγώ δεν αγαπάω τον εαυτό μου.
Νομίζω πως όλα τα ζητήματα που συζητήσαμε είναι πολύ σημαντικά
γιατί όλα μας επηρεάζουν.
Αλλά έχω προσέξει
ανησυχητική έλλειψη πίστης.
Γιατί για εμένα…
Δεν είναι ότι όλα αυτά είναι άσχετα, επειδή δεν είναι,
αλλά νομίζω ότι μου αρκεί να νιώθω ότι μ' αγαπάει ο Κύριος.
Δεν χρειάζομαι…
Καταλαβαίνω τον πόνο αυτής που κάνει άμβλωση.
Καταλαβαίνω τον πόνο ενός μετανάστη.
Καταλαβαίνω τον πόνο κάποιου που νιώθει ότι τον αφήνουν απ' έξω.
Αλλά έρχονται σε δεύτερη μοίρα όταν έχεις την αγάπη του Θεού.
Ο πόνος σε φέρνει πιο κοντά στον Χριστό κι αυτό σε κάνει ευτυχισμένο.
Γενικά, ζω γύρω από ανθρώπους που είναι πολύ κοντά στην Εκκλησία,
αλλά δεν βλέπω πραγματική πίστη.
Ναι, πηγαίνουν στη λειτουργία,
πιστεύουν στον Θεό, αλλά νιώθω ότι λίγοι έχουν βαθιά πίστη
και τη ζουν πραγματικά σε κάθε όψη της ζωής τους.
Δεν ξέρω…
Η μαρτυρία σου για την πίστη σου με αγγίζει, γιατί πρέπει να είσαι γενναία
για να πεις ό,τι λες σε αυτήν τη συνάθροιση.
Κι αυτό είναι κάτι καλό, είναι ωραίο. Σ' ευχαριστώ για τη μαρτυρία σου.
Μ' αρέσει αυτό που λες, γιατί μοιράζεσαι την εμπειρία σου, την αλήθεια σου.
Και το να έχεις πίστη είναι χάρη, είναι μεγάλη χάρη.
Αλλά, όσο μιλούσες,
ένιωσα την ανάγκη να σου πω αυτό που είπε ο Ιησούς στον Πέτρο.
Τι είπε ο Ιησούς στον Πέτρο; "Πέτρο… Ο σατανάς ζήτησε
να σας δοκιμάσει σαν το σιτάρι στο κόσκινο".
Δεν τελειώνει εδώ το μονοπάτι σου.
Το μονοπάτι της πίστης σου συνεχίζει.
Και η πίστη αποδεικνύεται όταν είναι αυθεντική.
Δεν θέλω να σε τρομάξω.
Καθόλου.
Αλλά πάρε κουράγιο και ετοιμάσου για τη δοκιμασία. Συνέχισε να κάνεις
αυτά τα πράγματα σωστά, αλλά μη φοβηθείς όταν έρθει η δοκιμασία.
Γιατί και ο Κύριος κρύβεται τις σκοτεινές περιόδους.
Οι άνθρωποι που είναι εκτός της πίστης…
Βλέπω ανθρώπους που ο κόσμος τους διαλύεται. Αυτό με τρομάζει.
Πράγματι. Είναι κρίμα.
Και με πονάει που δεν καταφέρνουν να…
Ναι, η ελπίδα δεν κάνει αυτό που πρέπει. Και η ελπίδα δεν σε απογοητεύει.
Αν στοιχηματίσεις στην ελπίδα… Η ελπίδα είναι σαν άγκυρα.
Αν τη ρίξεις προς την ακτή, τραβάς το σκοινί μέχρι να φτάσεις εκεί.
Αλλά η άγκυρα μένει πάντα εκεί.
Η ελπίδα ποτέ δεν σε απογοητεύει. Πασχίζουμε να την κρατήσουμε.
Πόσο χρονών είσαι;
Είκοσι.
Είκοσι. Θα έχεις μια όμορφη ζωή. Συνέχισε να παλεύεις
και άσε τον Κύριο να σε κοσκινίσει. Η αγάπη του μας κοσκινίζει.
-Ευχαριστώ. -Ευχαριστώ.
Είμαι η Λουσία. Είμαι 25 και είμαι από το Περού.
Ήμουν μοναχή πριν από λίγα χρόνια. Ήμουν καθολική, πίστευα πολύ.
Νομίζω ότι η πίστη μου πηγάζει πάντα από την αγάπη, από την ειλικρίνεια,
από μια πολύ ειλικρινή αναζήτηση…
όχι μόνο για τον Θεό, αλλά είναι ένας αγώνας να πλησιάσω τους άλλους.
Είχα πολύ στενή σχέση με τον πόνο. Βασικά, ακόμα έχω.
Δεν είμαι καθολική πια ούτε πιστεύω.
Δεν ξέρω τι υπάρχει και τι όχι. Και είμαι πιο ήρεμη.
Είμαι πιο ήρεμη, πιο ευτυχισμένη.
Με ρώτησαν εδώ αν είχα ξανάρθει στη Ρώμη
και είχα έρθει πριν από μερικά χρόνια.
Και θυμάμαι πολύ έντονα τη μέρα που ήμουν εδώ. Ήμουν στην Καπέλα Σιξτίνα
και επισκεπτόμουν το Βατικανό σε ένα πνευματικό ταξίδι.
Επισκέφτηκα και τη Λούρδη και τη Φάτιμα.
Αλλά ήμουν εδώ εκείνη τη μέρα μετά από πολλές κρίσεις στην πίστη μου.
Δεν υπάρχει μόνο σεξουαλική κακοποίηση στην Εκκλησία, αλλά και ψυχολογική.
Νομίζω ότι η θρησκευτική εκπαίδευση βασίζεται στην ψυχολογική κακοποίηση.
Εκπαιδεύτηκα σε ένα μέρος όπου δεν έβλεπα την οικογένειά μου,
δεν επιτρεπόταν να μιλήσω με άλλους.
Τα μηνύματα, τα μέιλ και οι κλήσεις καταγράφονταν.
Δεν είχα πρόσβαση στις πληροφορίες. Δεν μπορούσα να βγω.
Προσπάθησα να πολεμήσω για την πίστη μου όπως μπορούσα.
Και, στο τέλος, έφτασα στη Ρώμη, στο Βατικανό και έκλεισα έναν κύκλο.
Συνειδητοποίησα ότι δεν μου φαινόταν λογικό. Ψάχνω αγάπη,
ψάχνω ανθρώπους. Θέλω να ανακουφίσω με κάποιον τρόπο τον πόνο τους.
Και δεν νομίζω ότι έχει λογική από αυτό το πλούσιο και ισχυρό μέρος.
Είναι πολύ εύκολο να μιλάς για πόνο,
να μιλάς για φτώχεια ή άλλες νόσους από εκεί.
Και είχα δει την αγάπη με πολλούς τρόπους.
Αλλά όταν έφυγα από την Εκκλησία, μόλις σταμάτησα να πιστεύω,
βρήκα την αγάπη πιο αυθεντικά.
Έτσι, πάντα αναρωτιόμουν από μια πολύ αυθεντική περιέργεια,
τι είναι η αγάπη για την Εκκλησία;
Τι αναφέρεται ως αγάπη από θρησκευτική άποψη
όταν ο Θεός έχει δομηθεί πάνω στη βία;
Λοιπόν. Κοίτα…
Η πραγματική Εκκλησία είναι στις περιφέρειες.
Στο κέντρο, υπάρχουν καλοί άνθρωποι, άγιοι άνθρωποι,
αλλά υπάρχει και μεγάλη διαφθορά. Και αυτό πρέπει να το αναγνωρίσουμε.
Έχει γίνει μεγάλη ζημιά στον εκκλησιαστικό θεσμό,
στους ανθρώπους της εκκλησίας.
Αυτό που λες για την κατάχρηση της εξουσίας ισχύει.
Έχω ακούσει πάρα πολλές ιστορίες. Έπρεπε να κάνω ελέγχους.
Μονές όπου υπήρχε κατάχρηση εξουσίας.
Μονές όπου δεν μπορούσαν να τηλεφωνήσουν στις οικογένειές τους.
Όπως είπες. Απόλυτη απομόνωση. Απόλυτη κατάχρηση εξουσίας.
Μερικές φορές, όταν κάποιος είναι σε τέτοιες καταστάσεις,
και σε πιστεύω, δυστυχώς αυτό συμβαίνει στην Εκκλησία.
Όταν είσαι σε μια τέτοια κατάσταση, το πιο γενναίο είναι να φύγεις.
Δηλαδή να πάρεις μια απόσταση και "Στις σκηνές σας, Ισραήλ".
Είναι άσχημο, ένα μέρος διαφθοράς. Αυτή η μόνη με αποκτηνώνει.
Θα γυρίσω στην αφετηρία, θα αναζητήσω την ανθρωπιά στις ρίζες μου.
Δεν με σκανδαλίζει αυτό. Αλλά ας πούμε τα πράγματα με το όνομά τους.
Δεν θέλω σε καμία περίπτωση να σε πείσω. Σε σέβομαι.
Αλλά σ' εσένα βλέπω τον πόνο πάρα πολλών ανθρώπων
που αναγκάστηκαν να υποφέρουν από αυτές τις εκκλησιαστικές καταχρήσεις.
Δεν το εκλαμβάνομαι ως πόνος.
Είναι ίσως ό,τι καλύτερο μου έχει συμβεί ποτέ.
Φυσικά. Έσωσες τη ζωή σου από μια κατάσταση
στην οποία ήσουν φυλακισμένη από ψυχολογικούς και ηθικούς όρους.
Έσωσες τη ζωή σου, αλλά η ζωή σου δεν τελείωσε.
Συνεχίζεται. Κι ας μην το αντιλαμβάνεσαι, κάποιος είναι μαζί σου.
Κάποιος είναι μαζί σου.
Άφησέ τον να είναι μαζί σου ακόμα κι αν δεν του δίνεις σημασία.
Αν και θα σου έδινα μια συμβουλή.
Φρόντισε να μην μπλεχτείς σε ιδεολογίες.
Να είσαι ο εαυτός σου με την προσωπικότητά σου.
Μη σκλαβωθείς σε μια ιδεολογία.
Πρέπει να επιλέξεις τις ιδέες σου και να αναζητήσεις συνέπεια στη ζωή σου.
Συνέπεια ανάμεσα σε ό,τι πιστεύεις, ό,τι νιώθεις και ό,τι κάνεις.
Στη γλώσσα του νου, της καρδιάς και των χεριών.
Είσαι σε καλά χέρια. Συνέχισε να προχωράς. Το λέω ευγενικά αυτό. Αλήθεια.
-Σίγουρα. Έτσι το εκλαμβάνω. -Συνέχισε.
Σας ευχαριστώ. Ήσασταν όλοι σας αρκετά γενναίοι για να πείτε την αλήθεια
και μου άρεσε γιατί ο καθένας σας το είπε με την προσωπικότητά του.
Και από τις εμπειρίες σας, ακόμα και από τις συγκρούσεις σας,
γιατί όλοι έχουμε τις δικές μας.
Όπως όλοι έχουμε τα τραύματα και τα ελαττώματά μας.
Στο Μπουένος Άιρες, όταν ήμουν μαθητής, ένας ηλικιωμένος ιερέας έλεγε
"Αδελφέ μου, να χαϊδεύεις τα ελαττώματά σου σαν σκύλος.
Μην πολεμάς μαζί τους πριν έρθει η ώρα. Η ζωή θα τα βάλει στη θέση τους".
Έμαθα πολλά από εσάς. Αυτό ήταν πολύ καλό για εμένα
και σας ευχαριστώ. Τον κάθε έναν από εσάς, χωρίς εξαιρέσεις,
όλους σας, από την οπτική σας.
Θα τολμούσα να πω ότι αυτό είναι το μονοπάτι της Εκκλησίας.
Είμαστε όλοι αδέρφια, ενωμένοι.
Ο καθένας με την άποψή του, τη θέση του.
Μπορεί να είμαστε λιγότερο ή περισσότερο μακριά, αλλά είμαστε αδέλφια.
Προχωράμε. Και αυτή η αδελφότητα δεν είναι ποτέ διαπραγματεύσιμη.
Μπορούμε να συζητάμε ιδέες, αλλά όχι την αδελφότητα. Σας ευχαριστώ.
Ευχαριστούμε.
Και συνεχίστε. Η ζωή είναι όμορφη. Στ' αλήθεια.
Πρέπει να καρποφορήσει.
-Ναι. -Ευχαριστώ.
ΣΥΖΗΤΩΝΤΑΣ ΜΕ ΤΟΝ ΠΑΠΑ ΦΡΑΓΚΙΣΚΟ
Έτοιμοι; Πάμε!
Υποτιτλισμός: Βασιλική Πατίκα